Islohotlarni huquqiy jihatdan taʼminlash samaradorligini oshirish hamda ijtimoiy munosabatlarni tartibga solishda vazirlik va idoralarning masʼuliyati va tashabbuskorligini kuchaytirish chora-tadbirlari toʻgʻrisida
(decree, 2026-04-28)

Ijtimoiy munosabatlarni oʻz vaqtida hamda samarali huquqiy tartibga solish, islohotlarning huquqiy asoslarini mustahkamlash, davlat organlari masʼuliyati va tashabbuskorligini oshirish, shuningdek, Oʻzbekiston Respublikasi Prezidentining 2025-yil 14-iyuldagi “Davlat boshqaruvi tizimida samaradorlik, proaktivlik va natijadorlikni oshirish chora-tadbirlari toʻgʻrisida”gi PF-111-son Farmonida belgilangan vazifalarni amalga oshirish maqsadida qaror qilaman: I. Maqsadlar 1. Quyidagilar norma ijodkorligi faoliyatining tashkiliy-huquqiy asoslarini takomillashtirishning asosiy maqsadlari etib belgilansin: (a) amalga oshirilayotgan islohotlar ijrosini tezkor taʼminlash va ijtimoiy munosabatlarni oʻz vaqtida va samarali huquqiy tartibga solish, huquqiy boʻshliqlarni bartaraf etish hamda norma ijodkorligi faoliyatining yanada samarali tizimini joriy etish; (b) huquqiy mexanizmlarni idoraviy normativ-huquqiy hujjatlar (keyingi oʻrinlarda — idoraviy hujjatlar) bilan belgilash amaliyotini kengaytirish orqali vazirlik va idoralarning institutsional mustaqilligini oshirish va ularning proaktiv siyosat yuritishini taʼminlash; (v) idoraviy hujjatlar loyihalarini ekspertizadan oʻtkazish va kelishish tartib-taomillarini soddalashtirish orqali maʼmuriy byurokratiyani va murakkablashgan tartibotlarni bartaraf etish. II. Norma ijodkorligi faoliyatining samaradorlikka yoʻnaltirilgan yangi tartibini joriy etish 2. Belgilansinki: (a) vazirliklar va idoralar, agar ularga qonun hujjatlari, Oʻzbekiston Respublikasi Prezidentining farmon va qarorlari hamda Vazirlar Mahkamasining qarorlari bilan tegishli sohada davlat siyosatini amalga oshirish boʻyicha vakolatlar berilgan boʻlsa, idoraviy hujjatlar qabul qilishi mumkin; (b) idoraviy hujjatlarni qabul qilish uchun yuqoriroq yuridik kuchga ega boʻlgan normativ-huquqiy hujjatlarda tegishli hujjatni qabul qilish vakolati aniq yozib qoʻyilgan boʻlishi talab etilmaydi; (v) vazirlik va idoralar davlat siyosatini amalga oshirish vakolati doirasida huquqiy tartibga solish funksiyasini bajaradi; (g) yangi islohotlar boʻyicha Oʻzbekiston Respublikasi qonunlari, Oʻzbekiston Respublikasi Prezidenti hujjatlari qabul qilinganda, vazirlik va idoralar ularni hayotga tatbiq etish uchun oʻzlari tezkor idoraviy hujjatlar qabul qilishi mumkin; (d) Oʻzbekiston Respublikasi qonunlari, Oʻzbekiston Respublikasi Prezidenti va Hukumatining hujjatlaridagi topshiriqlar ijrosi yuzasidan qabul qilingan idoraviy hujjatlarning Adliya vazirligida davlat roʻyxatidan oʻtkazilishi ushbu topshiriqlarni “Ijro.gov.uz” tizimida nazoratdan yechishga asos hisoblanadi; (j) vazirlik va idoralar boʻysunuvidagi qoʻmita, agentlik va inspeksiyalar, agar ularga tegishli sohada davlat siyosatini yuritish vakolati yuklatilgan boʻlsa, idoraviy hujjatlar qabul qilishi mumkin, bunda zarur hollarda ushbu hujjat yuqori turuvchi organ bilan ham kelishiladi; (z) idoraviy hujjatlarga, qonunchilikda belgilangan holatlardan tashqari, quyidagi qoidalarni kiritishga yoʻl qoʻyilmaydi: (i) jismoniy va yuridik shaxslarga yangi imtiyoz hamda javobgarlik choralarini belgilaydigan; (ii) amaldagi tartib-taomillarni asossiz murakkablashtiradigan, fuqarolarning huquq va erkinliklarini cheklaydigan; (iii) asoslanmagan qoʻshimcha xarajat va toʻlovlarni, yangi turdagi soliq va yigʻimlarni, litsenziyalash, ruxsat berish va xabardor qilish tartib-taomillarini joriy etadigan; (i) ijtimoiy munosabatlarni haddan ziyod huquqiy tartibga solishga yoʻl qoʻymaslik maqsadida idoraviy hujjatlar loyihasi ishlab chiqilishidan oldin, hujjatni qabul qilishning yaqqol zarurati va uni qabul qilmasdan boshqa muqobil yechimlar orqali muammoni hal qilishning imkoniyatlari oʻrganiladi; (k) barcha idoraviy hujjatlar loyihalari majburiy tartibda jamoatchilik muhokamasidan oʻtkaziladi, bundan yangi qabul qilingan qonunchilik hujjatlari talablariga muvofiqlashtirishni nazarda tutuvchi hamda davlat sirlariga oid maʼlumotlarni oʻz ichiga olgan idoraviy hujjatlar loyihalari mustasno; (l) qonunlar va Oʻzbekiston Respublikasi Prezidentining hujjatlari loyihalarini ishlab chiqishda, ularni amalga oshirish uchun zarur boʻlgan idoraviy hujjatlar ham bir vaqtning oʻzida tayyorlanadi va loyiha bilan birga yuqori instansiyalarga kiritiladi. 3. Belgilansinki, idoraviy hujjatlarni qabul qilish, ularni huquqiy ekspertiza va davlat roʻyxatidan oʻtkazish muddatlari boʻyicha quyidagi qatʼiy talablar oʻrnatiladi: (a) idoraviy hujjatlarni qabul qilish muddati, agar Oʻzbekiston Respublikasi qonunlari, Oʻzbekiston Respublikasi Prezidenti va Hukumatining hujjatlarida bundan koʻp muddat belgilanmagan boʻlsa, ikki oy etib belgilanadi; (b) idoraviy hujjat loyihasini jamoatchilik muhokamasidan oʻtkazish muddati 10 kunni tashkil etadi, agar loyiha yuzasidan 5 kun ichida taklif kelib tushmasa, uni huquqiy ekspertizadan oʻtkazish uchun Adliya vazirligiga kiritish mumkin boʻladi; (v) idoraviy hujjatlarni Adliya vazirligi tomonidan huquqiy ekspertiza va davlat roʻyxatidan oʻtkazish muddati 30 kundan 20 kunga, qoʻshimcha oʻrganishni talab qiladigan hujjatlar boʻyicha esa koʻrib chiqish muddatini uzaytirish 15 kundan 10 kunga qisqartiriladi; (g) belgilangan talablarga rioya qilmasdan kiritilgan idoraviy hujjatlarni Adliya vazirligi tomonidan davlat roʻyxatidan oʻtkazishni rad etish muddati 30 kundan 15 kunga qisqartiriladi. 4. Idoraviy hujjatlarni davlat roʻyxatidan oʻtkazishda: (a) Adliya vazirligi idoraviy hujjatlarni quyidagi hollarda qayta ishlash (tahrirlash) orqali davlat roʻyxatidan oʻtkazadi: (i) Oʻzbekiston Respublikasining Konstitutsiyasi va qonunlariga, yuqoriroq yuridik kuchga ega boʻlgan boshqa normativ-huquqiy hujjatlarga muvofiqlashtirish maqsadida; (ii) qonunchilik texnikasi qoidalariga muvofiqlashtirish zarurati tugʻilganda; (iii) havola qiluvchi normalar qoʻllanishining asosliligi va maqsadga muvofiqligi taʼminlanmaganda; (b) qayta ishlangan (tahrirlangan) hujjatni davlat roʻyxatidan oʻtkazishga ushbu hujjatni qabul qilgan vazirlik yoki idoraning birinchi rahbari tomonidan yozma yoki elektron tizim orqali rozilik berilgan taqdirda yoʻl qoʻyiladi; (v) Adliya vazirligining davlat roʻyxatidan oʻtkazishni rad etish toʻgʻrisidagi xulosasi imzolangan vaqtdan idoraviy hujjat bekor qilingani haqidagi belgi avtomatik tarzda elektron tizimda qayd etiladi, bunda ularni bekor qilish uchun alohida hujjat qabul qilish talab etilmaydi; (g) Adliya vazirligiga jamoatchilik muhokamasidan oʻtkazish jarayonida jismoniy va yuridik shaxslarning asosli eʼtirozlariga sabab boʻlgan idoraviy hujjat loyihalarini qayta ishlash uchun davlat roʻyxatidan oʻtkazishni rad etish vakolati beriladi. 5. Qonunchilikdagi huquqiy boʻshliqlarni bartaraf etish hamda idoraviy hujjatlarni yuqoriroq yuridik kuchga ega boʻlgan qonunchilik hujjatlariga tezkor va toʻliq muvofiqlashtirish maqsadida: (a) Ayrim qonunchilik hujjatlarini amalga oshirish mexanizmlari bilan taʼminlash boʻyicha normativ-huquqiy hujjatlarni qabul qilishning 2025-2026-yillarga moʻljallangan dasturi (keyingi oʻrinlarda — Dastur) ilovaga muvofiq tasdiqlansin; (b) vazirlik va idoralarning birinchi rahbarlari Dastur ijrosini samarali va oʻz vaqtida tashkil etish uchun shaxsan javobgar hisoblanishi qayd etilsin; (v) yangi normativ-huquqiy hujjatlar qabul qilinishi munosabati bilan belgilangan muddatda oʻzgartirish va qoʻshimchalar kiritilmagan yoki oʻz kuchini yoʻqotgan deb topilmagan idoraviy hujjatlar: (i) yuzaga kelishi mumkin boʻlgan salbiy oqibatlarni hisobga olgan holda Adliya vazirligi tomonidan Idoraviy normativ-huquqiy hujjatlarning davlat reyestridan (keyingi oʻrinlarda — Reyestr) chiqariladi; (ii) Reyestrdan chiqarilishi natijasida yuzaga keladigan oqibatlar uchun vazirlik va idoralar rahbarlari javobgar hisoblanadi. 6. Amalga oshirilayotgan islohotlarning ijrosini taʼminlashda professional boshqaruv va natijadorlikka asoslangan tizimni yoʻlga qoʻyish maqsadida: (a) vazirlik va idoralarning rahbarlariga idoraviy hujjatlarni oʻz vaqtida va sifatli ishlab chiqish hamda amaliyotga joriy etish boʻyicha shaxsiy masʼuliyat va javobgarlik yuklatiladi; (b) yangi tizim doirasida idoraviy hujjatlarning oʻz vaqtida kelishilishi, qabul qilinishi va davlat roʻyxatidan oʻtkazilishini taʼminlamagan vazirlik va idoralar rahbarlariga intizomiy javobgarlik choralari joriy etiladi; (v) idoraviy hujjatlar oʻz vaqtida va sifatli ishlab chiqilishi hamda qabul qilinishi va davlat roʻyxatidan oʻtkazilishi, shuningdek, ular loyihalarining oʻz vaqtida koʻrib chiqilishi va kelishilishi ustidan nazorat Adliya vazirligi tomonidan amalga oshiriladi. 7. Shunday tartib oʻrnatilsinki, unga koʻra Adliya vazirligi vazirlik va idoralar tomonidan idoraviy hujjatlar oʻz vaqtida ishlab chiqilishi, qabul qilinishi va davlat roʻyxatidan oʻtkazilishini doimiy monitoring qilib boradi. Bunda: (a) monitoring natijalari asosida oʻz muddatida amaliyotga joriy etilmagan idoraviy hujjatlar yuzasidan har chorakda Prezident Administratsiyasi va Hukumatga axborot kiritiladi; (b) Prezident Administratsiyasi va Hukumat tomonidan belgilangan muddatlarda idoraviy hujjatlarni amaliyotga joriy etmaslik sabablari oʻrganiladi hamda masʼul vazirlik va idoralar rahbarlarining intizomiy javobgarligi masalasi koʻrib chiqiladi; (v) Adliya vazirligi idoraviy hujjatlarni oʻz vaqtida amaliyotga joriy etmaslik sabablarini bartaraf qilish va masʼul xodimlarning javobgarlik masalasini koʻrib chiqish boʻyicha tegishli vazirlik va idoralarga bajarilishi majburiy boʻlgan taqdimnomalar kiritadi; (g) Vazirlar Mahkamasi va Hisob palatasi vazirlik va idoralar tomonidan idoraviy hujjatlar oʻz vaqtida ishlab chiqilishi, kelishilishi va davlat roʻyxatidan oʻtkazilishi yuzasidan doimiy nazorat olib boradi. 8. Adliya vazirligining idoraviy hujjatlarni ishlab chiqish va qabul qilish jarayonlaridagi ortiqcha tartib-taomillarni bartaraf etishga qaratilgan quyidagi takliflari qoʻllab-quvvatlansin: (a) idoraviy hujjatni u birinchi kelishilayotgan vazirlik va idora bilan kelishilgandan soʻng oʻttiz kun ichida qabul qilish talabi bekor qilinsin; (b) yangi qabul qilingan qonunchilik hujjatlarining talablariga muvofiqlashtirishga qaratilgan oʻzgartirish va qoʻshimchalar kiritishni nazarda tutuvchi idoraviy hujjatlarni manfaatdor vazirlik va idoralar bilan kelishmasdan huquqiy ekspertiza va davlat roʻyxatidan oʻtkazish uchun Adliya vazirligiga kiritishga ruxsat berilsin. III. Tashkiliy chora-tadbirlar 9. Adliya vazirining birinchi oʻrinbosari vazirlik va idoralar, shu jumladan, Adliya vazirligining norma ijodkorligi sohasidagi faoliyatini muvofiqlashtirishga, xususan: (a) idoraviy hujjatlar oʻz vaqtida ishlab chiqilishi, qabul qilinishi va davlat roʻyxatidan oʻtkazilishini taʼminlashga; (b) tartibga solish taʼsirini baholash tizimini keng joriy qilishga; (v) milliy qonunchilikni Jahon savdo tashkiloti bitimlariga uygʻunlashtirish masalalariga masʼul etib belgilansin. 10. Adliya vazirligi bir hafta muddat ichida ushbu Farmon asosida vazir oʻrinbosarlari oʻrtasida vazifalar taqsimoti hamda vazirlik markaziy apparatining yangilangan tuzilmasini tasdiqlasin. IV. Farmon ijrosini tashkil qilish, taʼminlash va nazorat 11. Adliya vazirligi: (a) bir oy muddatda idoraviy hujjatlarni tayyorlash va qabul qilish qoidalarini qayta koʻrib chiqqan holda idoraviy hujjatlarni tayyorlash va qabul qilish, huquqiy ekspertizadan va davlat roʻyxatidan oʻtkazish qoidalarini tasdiqlasin; (b) 2026-yil 1-martga qadar Norma ijodkorligi faoliyatini takomillashtirish konsepsiyasini quyidagilar asosida qayta koʻrib chiqsin va takliflarni Prezident Administratsiyasiga kiritsin: (i) “aqlli tartibga solish” modeli doirasida zamonaviy tartibga solish usullarini keng qoʻllash; (ii) muhim ijtimoiy-iqtisodiy ahamiyatga ega normativ-huquqiy hujjatlar ijrosi ustidan maqsadli koʻrsatkichlar asosida tizimli monitoringni amalga oshirish; (iii) idoraviy hujjatlar bilan huquqiy tartibga solish amaliyotini kengaytirish orqali soha regulatorlarining mustaqilligini va javobgarligini kuchaytirish; (iv) normativ-huquqiy hujjatlar loyihalarini ishlab chiqishda jamoatchilik ishtirokini manzilli kengaytirishga qaratilgan muqobil mexanizmlarni joriy etish; (v) norma ijodkorligi jarayoniga zamonaviy IT texnologiyalarini keng joriy etish, shu jumladan, sunʼiy intellektni qoʻllash; (v) ikki oy muddatda qonunchilik hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida takliflarni Vazirlar Mahkamasiga kiritsin. 12. Adliya vazirligi (A. Tashkulov) Dasturni amalga oshirish doirasida ishlab chiqiladigan normativ-huquqiy hujjatlar loyihalari sifatli va oʻz vaqtida tayyorlanishi, kelishilishi va qabul qilinishi ustidan monitoring yuritsin hamda ijrosi boʻyicha Prezident Administratsiyasiga har chorakda axborot kiritib borsin. 13. Mazkur Farmonning ijrosini samarali tashkil etishga masʼul va shaxsiy javobgar etib adliya vaziri A.D. Tashkulov belgilansin. 14. Farmon ijrosini nazorat qilish Oʻzbekiston Respublikasi Bosh vaziri A.N. Aripov hamda Oʻzbekiston Respublikasi Prezidenti Administratsiyasi Huquqiy ekspertiza va kompleks-tahlil qilish departamenti boshligʻi A.B. Samadov zimmasiga yuklansin. T/rTartibga solish predmetiAmalga oshirish shakliHavolaki normaMasʼul ijrochilarIjro muddatiI. Oʻzbekiston Respublikasining qonunlari1. “Atmosfera havosini muhofaza qilish toʻgʻrisida”gi Oʻzbekiston Respublikasi Qonuni (353-I, 27.12.1996-yil)1.Atmosfera havosini muhofaza qilish sohasida davlat hisobini yuritish tartibini belgilash.Vazirlar Mahkamasining qarori26-moddaning ikkinchi qismi:Atmosfera havosini muhofaza qilish sohasida davlat hisobini yuritish Oʻzbekiston Respublikasi Vazirlar Mahkamasi tomonidan belgilanadigan tartibda yagona tizim boʻyicha amalga oshiriladi.Ekologiya, atrof-muhitni muhofaza qilish va iqlim oʻzgarishi vazirligi2025-yil dekabr2. “Oʻzbekiston Respublikasining Tashqi iqtisodiy faoliyati toʻgʻrisida”gi Oʻzbekiston Respublikasi Qonuni (77-II, 26.05.2000-yil)2.Eksport nazorati obyektlari roʻyxatlari, shuningdek, ularni olib chiqish va ulardan foydalanish tartibini belgilash.Vazirlar Mahkamasining qarori22-modda:Oʻz xossa hamda xususiyatlariga koʻra yalpi qirgʻin qurolini (yadroviy, kimyoviy, bakteriologik (biologik) va zaharlovchi qurol) hamda uni yetkazib berish vositalarini (raketalar va yalpi qirgʻin qurolini yetkazib berishga qodir boshqa texnika vositalarini), boshqa turdagi qurol-yarogʻ hamda harbiy texnikani yaratishda muhim hissa qoʻshishi mumkin boʻlgan, eksport nazorati obyektlari roʻyxatlarida koʻrsatilgan tovarlar, asbob-uskunalar, ilmiy-texnika axboroti, ishlar va xizmatlar, intellektual faoliyat natijalariga nisbatan tashqi iqtisodiy faoliyat amalga oshirilayotganda Oʻzbekiston Respublikasining milliy manfaatlarini himoya qilish, shuningdek, xalqaro majburiyatlarga rioya etish maqsadida Oʻzbekiston Respublikasida eksport nazorati tizimi amal qiladi. Eksport nazorati obyektlari roʻyxatlari, shuningdek, ularni olib chiqish va ulardan foydalanish tartibi Oʻzbekiston Respublikasi Vazirlar Mahkamasi tomonidan belgilanadi.Investitsiyalar, sanoat va savdo vazirligi,Iqtisodiyot va moliya vazirligi2025-yil dekabr3. “Chiqindilar toʻgʻrisida”gi Oʻzbekiston Respublikasi Qonuni (362-II, 05.04.2002-yil)3.Chiqindilar koʻmib tashlanadigan joyni mahalliy davlat hokimiyati organlari tomonidan belgilash tartibini tasdiqlash.Idoraviy normativ-huquqiy hujjat22-moddaning uchinchi qismi:Chiqindilar koʻmib tashlanadigan joy (xavfli chiqindilar bundan mustasno) mahalliy davlat hokimiyati organlari tomonidan qonunchilikda belgilangan tartibda belgilanadi.Ekologiya, atrof-muhitni muhofaza qilish va iqlim oʻzgarishi vazirligi2026-yil yanvar4. “Qon va uning tarkibiy qismlari donorligi toʻgʻrisida”gi Oʻzbekiston Respublikasi Qonuni (402-II, 30.08.2002-yil)4.Donor qonining tarkibiy qismlarini keyinchalik, zarurat boʻlganda, donorning oʻziga ishlatilishini koʻzlab topshirish (autodonorlik) tartibini belgilash.Idoraviy normativ-huquqiy hujjat8-moddaning ikkinchi qismi:Donor qonining tarkibiy qismlarini keyinchalik, zarurat boʻlganda, donorning oʻziga ishlatilishini koʻzlab topshirish (autodonorlik) qonunchilikda belgilangan tartibda amalga oshiriladi.Sogʻliqni saqlash vazirligi2026-yil yanvar5. “Tadbirkorlik faoliyati erkinligining kafolatlari toʻgʻrisida”gi Qonuni (OʻRQ-328, 02.05.2012-yil)5.Oʻzbekiston Respublikasining Yagona interaktiv davlat xizmatlari portalidagi Tadbirkorlik subyektlari uchun imtiyozlar va preferensiyalarning yagona reyestrini shakllantirish hamda doimiy ravishda yangilab borish tartibini belgilash.Vazirlar Mahkamasining qarori5-moddaning oltinchi qismi:Oʻzbekiston Respublikasining interaktiv davlat xizmatlari yagona portalidagi Tadbirkorlik subyektlari uchun imtiyozlar va preferensiyalarning yagona reyestrini shakllantirish hamda doimiy ravishda yangilab borish tartibi Oʻzbekiston Respublikasi Vazirlar Mahkamasi tomonidan belgilanadi.Iqtisodiyot va moliya vazirligi,Savdo-sanoat palatasi,Tadbirkorlik subyektlarining huquqlari va qonuniy manfaatlarini himoya qilish boʻyicha vakil2026-yil yanvar6. “Huquqbuzarliklar profilaktikasi toʻgʻrisida”gi Oʻzbekiston Respublikasi Qonuni (OʻRQ-371, 14.05.2014-yil)6.Huquqbuzarliklardan jabrlanuvchilarga yordam koʻrsatuvchi ixtisoslashtirilgan muassasalarni tuzish va ularning ishini tashkil etish tartibini belgilash.Idoraviy normativ-huquqiy hujjat45-moddaning ikkinchi qismi:Huquqbuzarliklardan jabrlanuvchilarga yordam koʻrsatuvchi ixtisoslashtirilgan muassasalarni tuzish va ularning ishini tashkil etish tartibi qonunchilikda belgilanadi.Ijtimoiy himoya milliy agentligi,Ichki ishlar vazirligi2026-yil fevral 7. “Investitsiya va pay fondlari toʻgʻrisida”gi Oʻzbekiston Respublikasi Qonuni (OʻRQ-392, 25.08.2015-yil)7.Pay fondlarining yagona reyestrini yuritish tartibini belgilash.Idoraviy normativ-huquqiy hujjat16-moddaning sakkizinchi qismi:Pay fondlarining yagona reyestrini yuritish qimmatli qogʻozlar bozorini tartibga solish boʻyicha vakolatli davlat organi tomonidan belgilangan tartibda amalga oshiriladi.Istiqbolli loyihalar milliy agentligi,Investitsiyalar, sanoat va savdo vazirligi,Iqtisodiyot va moliya vazirligi2026-yil fevral8. “Dori vositalari va farmatsevtika faoliyati toʻgʻrisida”gi Oʻzbekiston Respublikasi Qonuni (OʻRQ-399, 04.01.2016-yil)8.Umumiy farmakopeya maqolalarini, farmakopeya maqolalarini ishlab chiqish va ularni Davlat farmakopeyasiga kiritish tartibini belgilash.Idoraviy normativ-huquqiy hujjat8-moddaning toʻrtinchi qismi:Umumiy farmakopeya maqolalarini, farmakopeya maqolalarini ishlab chiqish va ularni Davlat farmakopeyasiga kiritish Oʻzbekiston Respublikasi Sogʻliqni saqlash vazirligi tomonidan belgilangan tartibda amalga oshiriladi.Sogʻliqni saqlash vazirligi2026-yil mart9. “Oʻsimlik dunyosini muhofaza qilish va undan foydalanish toʻgʻrisida”gi Oʻzbekiston Respublikasi Qonuni (OʻRQ-409, 21.09.2016-yil)9.Yovvoyi holda oʻsuvchi oʻsimliklarning texnik va dorivor xomashyosini, oziq-ovqat maqsadlari uchun yovvoyi holda oʻsuvchi oʻsimliklarni yigʻish va tayyorlash tartibi, bunday foydalanish uchun taqiqlangan yovvoyi holda oʻsuvchi oʻsimliklar turlarining, shu jumladan, Oʻzbekiston Respublikasi Qizil kitobiga kiritilgan kamyob va yoʻqolib ketish xavfi ostida turgan yovvoyi holda oʻsuvchi oʻsimliklar turlarining roʻyxatini tasdiqlash.Vazirlar Mahkamasining qarori36-moddaning uchinchi qismi:Yovvoyi holda oʻsuvchi oʻsimliklarning texnik va dorivor xomashyosini, oziq-ovqat maqsadlari uchun yovvoyi holda oʻsuvchi oʻsimliklarni yigʻish va tayyorlash tartibi, bunday foydalanish uchun taqiqlangan yovvoyi holda oʻsuvchi oʻsimliklar turlarining, shu jumladan, Oʻzbekiston Respublikasi Qizil kitobiga kiritilgan kamyob va yoʻqolib ketish xavfi ostida turgan yovvoyi holda oʻsuvchi oʻsimliklar turlarining roʻyxati Oʻzbekiston Respublikasi Vazirlar Mahkamasi tomonidan belgilanadi.Ekologiya, atrof-muhitni muhofaza qilish va iqlim oʻzgarishi vazirligi2026-yil mart10. “Narkologik kasalliklar profilaktikasi va ularni davolash toʻgʻrisida”gi Oʻzbekiston Respublikasi Qonuni (OʻRQ-644, 27.10.2020-yil)10.Majburiy davolash uchun moʻljallangan narkologiya muassasalarida davolash jarayonini tashkil etish tartibini belgilash.Idoraviy normativ-huquqiy hujjat31-moddaning birinchi qismi:Majburiy davolash uchun moʻljallangan narkologiya muassasalarida davolash jarayonini tashkil etish Oʻzbekiston Respublikasi Sogʻliqni saqlash vazirligi tomonidan belgilangan tartibda amalga oshiriladi.Sogʻliqni saqlash vazirligi2025-yil noyabr11. “Davlat xaridlari toʻgʻrisida”gi Oʻzbekiston Respublikasi Qonuni (OʻRQ-684, 22.04.2021-yil)11.Qurilish sohasida davlat tomonidan qoʻriqlanishi lozim boʻlgan shaxslarning xavfsizligini taʼminlash, mudofaa qobiliyatini, xavfsizlikni taʼminlash va ichki tartibni saqlash hamda davlat sirlari bilan bogʻliq boʻlgan davlat xaridlarini tashkil etish va oʻtkazish tartibini belgilash.Idoraviy normativ-huquqiy hujjat2-moddaning ikkinchi qismi:Davlat tomonidan qoʻriqlanishi lozim boʻlgan shaxslarning xavfsizligini taʼminlash, Oʻzbekiston Respublikasida mudofaa qobiliyatini, xavfsizlikni taʼminlash va ichki tartibni saqlash uchun davlat xaridlari, davlat sirlari bilan bogʻliq boʻlgan davlat xaridlari, shuningdek, Oʻzbekiston Respublikasi Prezidenti, Oʻzbekiston Respublikasi Oliy Majlisi, xalq deputatlari viloyat, tuman va shahar kengashlari saylovlariga, Oʻzbekiston Respublikasining referendumlariga tayyorgarlik koʻrish hamda ularni oʻtkazish uchun davlat xaridlarini amalga oshirish tartibi qonunchilikka muvofiq belgilanadi.Iqtisodiyot va moliya vazirligi,Qurilish va uy-joy kommunal xoʻjaligi vazirligi2025-yil dekabrʼ12. “Pedagogning maqomi toʻgʻrisida”gi Oʻzbekiston Respublikasi Qonuni (OʻRQ-901, 01.02.2024-yil)12.Pedagogik faoliyat bilan bogʻliq lavozimlar roʻyxatini tasdiqlash.Idoraviy normativ-huquqiy hujjat3-moddaning toʻrtinchi qismi:Pedagogik faoliyat bilan bogʻliq lavozimlar roʻyxati tegishincha Oʻzbekiston Respublikasi Maktabgacha va maktab taʼlimi vazirligi hamda Oliy taʼlim, fan va innovatsiyalar vazirligi tomonidan belgilanadi.Maktabgacha va maktab taʼlimi vazirligi,Oliy taʼlim, fan va innovatsiyalar vazirligi2026-yil may13.Taʼlim tashkilotlarining pedagoglarini majburiy tibbiy koʻrikdan oʻtkazish tartibini belgilash.Vazirlar Mahkamasining qarori14-moddaning oʻn oltinchi qismi:Taʼlim tashkilotlarining pedagoglarini majburiy tibbiy koʻrikdan oʻtkazish tartibi Oʻzbekiston Respublikasi Vazirlar Mahkamasi tomonidan belgilanadi.Sogʻliqni saqlash vazirligi,Maktabgacha va maktab taʼlimi vazirligi,Oliy taʼlim, fan va innovatsiyalar vazirligi2026-yil mart14.Pedagogik faoliyatni amalga oshirishga toʻsqinlik qiladigan kasalliklar roʻyxatini tasdiqlash.Vazirlar Mahkamasining qarori15-moddaning uchinchi qismi:Pedagogik faoliyatni amalga oshirishga toʻsqinlik qiladigan kasalliklar roʻyxati Oʻzbekiston Respublikasi Vazirlar Mahkamasi tomonidan tasdiqlanadi.Sogʻliqni saqlash vazirligi,Maktabgacha va maktab taʼlimi vazirligi,Oliy taʼlim, fan va innovatsiyalar vazirligi2026-yil mart13. “Bolalarni zoʻravonlikning barcha shakllaridan himoya qilish toʻgʻrisida”gi Oʻzbekiston Respublikasi Qonuni (OʻRQ-996, 14.11.2024-yil)15.Zoʻravonlikdan jabrlangan bolalarning va oʻziga nisbatan zoʻravonlik sodir etilishi xavfi ostida boʻlgan bolalarning hayotiy vaziyatini baholash tartibi va mezonlarini belgilash.Vazirlar Mahkamasining qarori29-moddaning oltinchi qismi:Zoʻravonlikdan jabrlangan bolalarning va oʻziga nisbatan zoʻravonlik sodir etilishi xavfi ostida boʻlgan bolalarning hayotiy vaziyatini baholash tartibi va mezonlari Oʻzbekiston Respublikasi Vazirlar Mahkamasi tomonidan belgilanadi.Ijtimoiy himoya milliy agentligi2026-yil mart16.Zoʻravonlikdan jabrlangan bolalarni yoki oʻziga nisbatan zoʻravonlik sodir etilishi xavfi ostida boʻlgan bolalarni himoya qilish rejasini ishlab chiqish, amalga oshirish va monitoring qilish tartibini belgilash.Vazirlar Mahkamasining qarori31-moddaning toʻrtinchi qismi:Zoʻravonlikdan jabrlangan bolalarni yoki oʻziga nisbatan zoʻravonlik sodir etilishi xavfi ostida boʻlgan bolalarni himoya qilish rejasini ishlab chiqish, amalga oshirish va monitoring qilish tartibi Oʻzbekiston Respublikasi Vazirlar Mahkamasi tomonidan belgilanadi.Ijtimoiy himoya milliy agentligi2026-yil aprel17.Zoʻravonlikdan jabrlanuvchiga himoya orderini berish tartibi, zoʻravonlikdan jabrlanuvchiga nisbatan zoʻravonlik xavfi darajasini baholash mezonlari va himoya orderining shaklini tasdiqlash.Vazirlar Mahkamasining qarori32-moddaning oʻn toʻrtinchi qismi:Zoʻravonlikdan jabrlanuvchiga himoya orderini berish tartibi, zoʻravonlikdan jabrlanuvchiga nisbatan zoʻravonlik xavfi darajasini baholash mezonlari va himoya orderining shakli Oʻzbekiston Respublikasi Vazirlar Mahkamasi tomonidan belgilanadi.Ijtimoiy himoya milliy agentligi2026-yil aprel18.Bolalarga nisbatan zoʻravonlik sodir etgan yoki uni sodir etishga moyil boʻlgan shaxsning zoʻravonlik xulq-atvorini oʻzgartirish boʻyicha tuzatish dasturidan oʻtish tartibini belgilash.Vazirlar Mahkamasining qarori40-moddaning toʻrtinchi qismi:Bolalarga nisbatan zoʻravonlik sodir etgan yoki uni sodir etishga moyil boʻlgan shaxsning zoʻravonlik xulq-atvorini oʻzgartirish boʻyicha tuzatish dasturidan oʻtish tartibi Oʻzbekiston Respublikasi Vazirlar Mahkamasi tomonidan belgilanadi.Ijtimoiy himoya milliy agentligi2026-yil aprel14. “Temir yoʻl transporti toʻgʻrisida”gi Oʻzbekiston Respublikasi Qonuni (OʻRQ-1006, 27.11.2024-yil)19.Umumiy foydalanishda boʻlmagan temir yoʻllarni qurish va umumiy foydalanishdagi temir yoʻllarga tutashtirish, ularni foydalanish uchun ochish, shuningdek, umumiy foydalanishda boʻlmagan temir yoʻl transportining harakatdagi tarkibini umumiy foydalanishdagi temir yoʻllarga chiqarish tartibini belgilash.Vazirlar Mahkamasining qarori40-moddaning birinchi qismi:Umumiy foydalanishda boʻlmagan temir yoʻllarni qurish va umumiy foydalanishdagi temir yoʻllarga tutashtirish, ularni foydalanish uchun ochish, shuningdek, umumiy foydalanishda boʻlmagan temir yoʻl transportining harakatdagi tarkibini umumiy foydalanishdagi temir yoʻllarga chiqarish Oʻzbekiston Respublikasi Vazirlar Mahkamasi tomonidan belgilanadigan tartibda amalga oshiriladi.Transport vazirligi2026-yil aprel20.Temir yoʻl transporti harakatdagi tarkibini boshqarish huquqini berish tartibini belgilash.Vazirlar Mahkamasining qarori42-moddaning yettinchi qismi:Harakatdagi tarkibni boshqarish huquqini berish tartibi Oʻzbekiston Respublikasi Vazirlar Mahkamasi tomonidan belgilanadi.Transport vazirligi2026-yil aprelII. Oʻzbekiston Respublikasi Prezidentining farmonlari va qarorlari15. Oʻzbekiston Respublikasi Prezidentining “Respublikada ov qilish va ovchilik xoʻjaliklari faoliyatini yanada takomillashtirish chora-tadbirlari toʻgʻrisida”gi Farmoni (PF-105, 23.07.2024-yil)21.Ovchilik guvohnomasini berish tartibi va ovchilik guvohnomasini olish uchun talabgorlarni oʻquv kurslarida oʻqitish tartibini belgilash.Idoraviy normativ-huquqiy hujjatFarmonning 6-bandi sakkizinchi xatboshisi:Ovchilik guvohnomasini berish tartibi va ovchilik guvohnomasini olish uchun talabgorlarni oʻquv kurslarida oʻqitish tartibi Ekologiya vazirligi tomonidan belgilanadi.Ekologiya, atrof-muhitni muhofaza qilish va iqlim oʻzgarishi vazirligi2026-yil iyun16. Oʻzbekiston Respublikasi Prezidentining “Oʻzbekiston Respublikasi qurolli kuchlari harbiy xizmatchilarini uy-joy bilan taʼminlash tartibi toʻgʻrisidagi nizomni tasdiqlash haqida”gi qarori (PQ-694, 14.09.2007-yil)22.Xizmat kvartirasini ijaraga olish shartnomasini bekor qilish, harbiy xizmatchilar va ularning oila aʼzolarini xizmat xonadonlaridan chiqarish tartibini belgilash.Idoraviy normativ-huquqiy hujjatQarorga ilovaning 21-bandi ikkinchi xatboshisi:Xizmat kvartirasini ijaraga olish shartnomasini bekor qilish, harbiy xizmatchilar va ularning oila aʼzolarini xizmat xonadonlaridan chiqarish tartibi qonun hujjatlari bilan tartibga solinadi. Shartnoma bekor qilingan taqdirda harbiy xizmatchilar va ular bilan birga yashovchi oila aʼzolari ularga berilgan xizmat kvartirasini qonun hujjatlarida va shartnomada belgilangan tartibda boʻshatishlari shart.Mudofaa vazirligi,Milliy gvardiya2026-yil yanvar17. Oʻzbekiston Respublikasi Prezidentining “Ilmiy-metodik va tadqiqot ishlari sifatini oshirish orqali taʼlim tizimini kompleks rivojlantirishni jadallashtirish boʻyicha chora-tadbirlar toʻgʻrisida”gi qarori (PQ-128, 20.04.2023-yil)23.Maktabgacha, umumiy oʻrta va maktabdan tashqari taʼlim tashkilotlari hamda oʻquv kurslarini moddiy-texnik jihozlash boʻyicha talablarni belgilash.Idoraviy normativ-huquqiy hujjatQarorning 4-bandi “a” kichik bandi:Taʼlimni rivojlantirish respublika ilmiy-metodik markazi maktabgacha, umumiy oʻrta va maktabdan tashqari taʼlim tashkilotlari hamda oʻquv kurslarini moddiy-texnik jihozlash boʻyicha talablarni ishlab chiqadi va tasdiqlaydi.Maktabgacha va maktab taʼlimi vazirligi,Taʼlimni rivojlantirish respublika ilmiy-metodik markazi2026-yil yanvar18. Oʻzbekiston Respublikasi Prezidentining “Onalar va bolalar salomatligini muhofaza qilish, aholining reproduktiv salomatligini mustahkamlash chora-tadbirlari toʻgʻrisida”gi qarori (PQ-296, 08.09.2023-yil)24.Statsionar tibbiyot muassasalaridagi bemorlarni tibbiy koʻrsatmaga muvofiq boshqa tibbiyot muassasasiga oʻtkazish tartibini belgilash.Idoraviy normativ-huquqiy hujjatQarorga 1-ilovaning 4-pozitsiyasi:Aholiga, jumladan, homilador ayollar va bolalarga davlat tibbiyot muassasalarida malakali tibbiy yordamni oʻz vaqtida tashkil etish maqsadida statsionar tibbiyot muassasalaridagi bemorlarni tibbiy koʻrsatmaga muvofiq boshqa tibbiyot muassasasiga oʻtkazish tartibini ishlab chiqish va tasdiqlash. Bunda mazkur hujjatda fuqarolarning tibbiy muassasani tanlash huquqlarini inobatga olish.Sogʻliqni saqlash vazirligi2025-yil noyabrIII. Vazirlar Mahkamasining qarorlari19. Vazirlar Mahkamasining “Oʻzbekiston Respublikasi Oʻrmon xoʻjaligi davlat qoʻmitasi huzurida quyi Amudaryo davlat biosfera rezervati faoliyatini tashkil etish toʻgʻrisida”gi qarori (243, 26.08.2011-yil)25.Biosfera rezervati hududi yoki zonalari koʻlamini va chegaralarini oʻzgartirish tartibini belgilash.Idoraviy normativ-huquqiy hujjatQarorga 3-ilovaning 31-bandi:Biosfera rezervati hududi yoki zonalari koʻlamini va chegaralarini oʻzgartirish Oʻzbekiston Respublikasi Vazirlar Mahkamasi qarori bilan, qonun hujjatlarida belgilangan tartibda amalga oshirilishi mumkin.Ekologiya, atrof-muhitni muhofaza qilish va iqlim oʻzgarishi vazirligi2026-yil yanvar20. Vazirlar Mahkamasining “Muhandislik-kommunikatsiya tarmoqlariga ulanish boʻyicha davlat xizmatlari koʻrsatishning maʼmuriy reglamentlarini tasdiqlash toʻgʻrisida”gi qarori (256, 31.03.2018-yil)26.Tabiiy gazni yetkazib berish uchun oldindan toʻlovni amalga oshirishi nazarda tutilgan isteʼmolchilar roʻyxatini tasdiqlash.Idoraviy normativ-huquqiy hujjatQarorga 2-ilovaning 37-bandi ikkinchi xatboshisi:Tabiiy gazni yetkazib berish HGTT tomonidan quyidagi tartibda amalga oshiriladi:qonun hujjatlarida oldindan toʻlovni amalga oshirishi nazarda tutilgan isteʼmolchilar uchun — isteʼmolchi tomonidan oldindan toʻlov amalga oshirilgan kuni.Energetika vazirligi2026-yil yanvar21. Vazirlar Mahkamasining “Oʻzbekiston Respublikasi Moliya vazirligining Yagona gʻazna hisobvaragʻidagi mablagʻlarni boshqarishni tartibga solish toʻgʻrisida”gi qarori (383, 22.05.2018-yil)27.Tijorat banki tomonidan depozitga jalb etilishi mumkin boʻlgan vaqtincha boʻsh mablagʻlarning eng yuqori chegarasini belgilash tartibini tasdiqlash.Idoraviy normativ-huquqiy hujjatQarorga ilovaning 3-bandi toʻrtinchi xatboshisi:Tijorat banki tomonidan depozitga jalb etilishi mumkin boʻlgan vaqtincha boʻsh mablagʻlarning eng yuqori chegarasini belgilash tartibi Oʻzbekiston Respublikasi Moliya vazirligi tomonidan Markaziy bank bilan kelishilgan holda belgilanadi.Iqtisodiyot va moliya vazirligi,Markaziy bank2026-yil yanvar22. Vazirlar Mahkamasining “Ugom-Chotqol davlat biosfera rezervati toʻgʻrisidagi nizomni tasdiqlash haqida”gi qarori (1062, 31.12.2018-yil)28.Biosfera rezervatining pasportiga kiritiladigan maʼlumotlar roʻyxati va ularni yuritish tartibini belgilash.Idoraviy normativ-huquqiy hujjatQarorga 1-ilovaning 22-bandi:Biosfera rezervati toʻgʻrisidagi asosiy maʼlumotlar biosfera rezervatining pasportida mavjud boʻladi. Pasportga kiritilgan maʼlumotlar roʻyxati va ularni yuritish tartibi qonunchilik bilan belgilanadi.Ekologiya, atrof-muhitni muhofaza qilish va iqlim oʻzgarishi vazirligi2026-yil yanvar29.Biosfera rezervatini moliyalashtirish boshqaruv rejalarining mazmuni, ularni ishlab chiqish va tasdiqlash tartibini belgilash.Idoraviy normativ-huquqiy hujjatQarorga 1-ilovaning 23-bandi:Biosfera rezervatini moliyalashtirish boshqaruv rejalari asosida taʼminlanadi. Boshqaruv rejalarining mazmuni, ularni ishlab chiqish va tasdiqlash tartibi belgilangan tartibda belgilanadi.Ekologiya, atrof-muhitni muhofaza qilish va iqlim oʻzgarishi vazirligi2026-yil yanvar23. Vazirlar Mahkamasining “Moddiy madaniy meros obyektlarini muhofaza qilish va ulardan foydalanishga oid ayrim normativ-huquqiy hujjatlarni tasdiqlash toʻgʻrisida”gi qarori (265, 30.03.2019-yil)30.Qoʻriqlanadigan tegra loyihasining nusxasini boshqa shaxslarga taqdim etish tartibini belgilash.Idoraviy normativ-huquqiy hujjatQarorga 9-ilovaning 22-bandi oltinchi xatboshisi:Maxsus vakolatli organ zarur hollarda, qoʻriqlanadigan tegra loyihasining nusxasini boshqa shaxslarga qonun hujjatlarida belgilangan tartibda taqdim etishi (yuborishi) mumkin.Madaniy meros agentligi2026-yil yanvar24. Vazirlar Mahkamasining “Muvofiqlikni baholash organlarini akkreditatsiyadan oʻtkazish sohasidagi ishlarni takomillashtirishga doir qoʻshimcha chora-tadbirlar toʻgʻrisida”gi qarori (349, 24.04.2019-yil)31.Akkreditatsiya toʻgʻrisidagi guvohnoma blankalarini roʻyxatga olish va saqlash tartibini belgilash.Idoraviy normativ-huquqiy hujjatQarorga 1-ilovaning 30-bandi:Akkreditatsiya toʻgʻrisidagi guvohnoma blankalari qatʼiy hisobot yuritiladigan blankalar hisoblanadi, ularni roʻyxatga olish va saqlash tartibi qonunchilikda belgilangan tartibda amalga oshiriladi.Oʻzbekiston texnik jihatdan tartibga solish agentligi2026-yil yanvar25. Vazirlar Mahkamasining “Maktabgacha taʼlim tashkilotlari faoliyatini yanada takomillashtirish chora-tadbirlari toʻgʻrisida”gi qarori (391, 13.05.2019-yil)33.Ixtisoslashtirilgan tashkilotlar xostellaridan foydalanish tartibini belgilash.Idoraviy normativ-huquqiy hujjatQarorga 5-ilovaning 59-bandi:Xostellardan foydalanish tartibini Oʻzbekiston Respublikasi Maktabgacha va maktab taʼlimi vazirligi tomonidan belgilanadi.Ijtimoiy himoya milliy agentligi,Maktabgacha va maktab taʼlimi vazirligi2027-yil yanvar26. Vazirlar Mahkamasining “Raqamli Toshkent” kompleks dasturi doirasida Toshkent shahrining geografik axborot-tahlil tizimini joriy etish chora-tadbirlari toʻgʻrisida”gi qarori (443, 16.07.2020-yil)34.Davlat organlari va tashkilotlari tomonidan soʻraladigan maʼlumotlar va axborotlar roʻyxatini tasdiqlash.Vazirlar Mahkamasining qaroriQarorga 1-ilovaning 15-bandi:Davlat organlari va tashkilotlari tomonidan soʻraladigan maʼlumotlar va axborotlar roʻyxati Oʻzbekiston Respublikasi Vazirlar Mahkamasi tomonidan tasdiqlanadi.Toshkent shahar hokimligi,Raqamli texnologiyalar vazirligi2026-yil yanvar27. Vazirlar Mahkamasining “Ijtimoiy va ishlab chiqarish infratuzilmasini rivojlantirish dasturlarini shakllantirish va davlat investitsiyalarini boshqarish tizimini takomillashtirish boʻyicha qoʻshimcha chora-tadbirlar toʻgʻrisida”gi qarori (206, 21.04.2022-yil)35.Buyurtmachisi aniqlanmagan va taqsimlanmagan mablagʻlarni buyurtmachilarga qayta taqsimlash tartibini belgilash.Idoraviy normativ-huquqiy hujjatQarorga 2-ilovaning 34-bandi toʻrtinchi xatboshisi:Bunda buyurtmachisi aniqlanmagan va taqsimlanmagan mablagʻlarni Iqtisodiyot va moliya vazirligi uchun ajratilgan mablagʻlar sifatida aks ettiriladi va qonunchilik hujjatlarida belgilangan tartibda buyurtmachilarga qayta taqsimlanadi.Iqtisodiyot va moliya vazirligi2026-yil fevral28. Vazirlar Mahkamasining “Inson aʼzolari va (yoki) toʻqimalarini transplantatsiya qilishni tartibga solish chora-tadbirlari toʻgʻrisida”gi qarori (333, 13.06.2024-yil)36.Retsipiyent va tirik donorni har taraflama tibbiy tekshiruvdan oʻtkazish, retsipiyentga aʼzosining va (yoki) toʻqimasining transplantatsiyasi zarurligi, tirik donorga tibbiy xulosasini taqdim etish toʻgʻrisidagi xulosalarni berish tartibini belgilash.Idoraviy normativ-huquqiy hujjatQarorning 2-bandi “v” kichik bandi uchinchi xatboshisi:Oʻzbekiston Respublikasi Sogʻliqni saqlash vazirligi retsipiyent va tirik donorni har taraflama tibbiy tekshiruvdan oʻtkazish, retsipiyentga aʼzosining va (yoki) toʻqimasining transplantatsiyasi zarurligi, tirik donorga tibbiy xulosasini taqdim etish toʻgʻrisidagi xulosalarni berish tartibini tasdiqlasin.Sogʻliqni saqlash vazirligi2025-yil noyabr37.Davlat sogʻliqni saqlash tizimidagi tibbiyot muassasalarida retsipiyent hamda tirik donorni transplantatsiyaga tayyorlash va amaliyotdan keyingi reabilitatsiyasi va kuzatuvda boʻlish tartibini belgilash.Idoraviy normativ-huquqiy hujjatQarorning 2-bandi “v” kichik bandi toʻrtinchi xatboshisi:Oʻzbekiston Respublikasi Sogʻliqni saqlash vazirligi davlat sogʻliqni saqlash tizimidagi tibbiyot muassasalarida retsipiyent hamda tirik donorni transplantatsiyaga tayyorlash va amaliyotdan keyingi reabilitatsiyasi va kuzatuvda boʻlish tartibini tasdiqlasin.Sogʻliqni saqlash vazirligi2025-yil noyabr38.Keratoplastika amaliyotining bajarilishini yanada koʻpaytirish va bunda bemorlar xavfsizligini taʼminlash maqsadida xorijiy davlatlardan olib kelinadigan “donor koʻz shox pardasi” bioprotezlarini tibbiyot tashkilotlarida qoʻllash tartibini belgilash.Idoraviy normativ-huquqiy hujjatQarorning 2-bandi “v” kichik bandi beshinchi xatboshisi:Oʻzbekiston Respublikasi Sogʻliqni saqlash vazirligi keratoplastika amaliyotining bajarilishini yanada koʻpaytirish va bunda bemorlar xavfsizligini taʼminlash maqsadida xorijiy davlatlardan olib kelinadigan “donor koʻz shox pardasi” bioprotezlarini tibbiyot tashkilotlarida qoʻllash tartibini tasdiqlasin.Sogʻliqni saqlash vazirligi2025-yil noyabr29. Vazirlar Mahkamasining “Kasalliklarni ambulator sharoitda davolashda dori vositalari xarajatlarini qoplash boʻyicha reimbursatsiya dasturi toʻgʻrisidagi nizomni tasdiqlash haqida”gi qarori (619, 02.10.2024-yil)39.Reimbursatsiya dasturiga kiritiladigan kasalliklar va ularni davolashda beriladigan dori vositalari roʻyxatini tasdiqlash.Idoraviy normativ-huquqiy hujjatQarorga ilovaning 5-bandi:Reimbursatsiya dasturiga kiritiladigan kasalliklar va ularni davolashda beriladigan dori vositalari roʻyxati Oʻzbekiston Respublikasi Sogʻliqni saqlash vazirligi tomonidan belgilanadi, ularning cheklangan qoplash qiymatini belgilash va toʻlovlarni amalga oshirish tartibi Jamgʻarma Kuzatuv kengashi tomonidan tasdiqlanadi.Sogʻliqni saqlash vazirligi2026-yil aprel30. Vazirlar Mahkamasining “Yovvoyi hayvonlarni saqlash tartibini takomillashtirish chora-tadbirlari toʻgʻrisida”gi qarori (736, 05.11.2024-yil)40.Nobud boʻlgan hayvonlarning jasadini krematsiya qilinishi tartibini belgilash.Idoraviy normativ-huquqiy hujjatQarorga 2-ilovaning 13-bandi oʻn uchinchi xatboshisi:Yovvoyi hayvonlarni saqlashda yuridik shaxslar nobud boʻlgan hayvonlarning jasadini qonunchilik hujjatlarida belgilangan tartibda tegishli vakolatli organlar tomonidan krematsiya qilinishini taʼminlashi shart.Ekologiya, atrof-muhitni muhofaza qilish va iqlim oʻzgarishi vazirligi2026-yil may31. Vazirlar Mahkamasining “Nogironligi boʻlgan bolalar uchun kunduzgi parvarish xizmatini tashkil etish chora-tadbirlari toʻgʻrisida”gi qarori (126, 27.02.2025-yil)41.Kunduzgi parvarish xizmatini vaqtincha toʻxtatib turish tartibini belgilash.Vazirlar Mahkamasining qaroriQarorga ilovaning 33-bandi:Kunduzgi parvarish xizmatini vaqtincha toʻxtatib turish qonunchilik hujjatlarida belgilangan tartibda amalga oshiriladi.Ijtimoiy himoya milliy agentligi,Bola huquqlari boʻyicha vakil2026-yil may32. Vazirlar Mahkamasining “Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasi toʻgʻrisidagi nizomni tasdiqlash haqida”gi qarori (48, 29.01.2025-yil)42.Profilaktik emlashdan oʻtish tartibini belgilash.Idoraviy normativ-huquqiy hujjatQarorga 1-ilovaning 11-bandi toʻqqizinchi xatboshisi:11. Sanepidqoʻm oʻziga yuklangan vazifalar va funksiyalarni bajarish uchun quyidagi huquqlarga egadir:karantinli va inson uchun xavfli boʻlgan boshqa yuqumli kasalliklar tarqalish xavfi mavjud boʻlganda va Oʻzbekiston Respublikasi Bosh davlat sanitariya vrachining qarori asosida qonunchilik hujjatlarida belgilangan tartibda joriy etiladigan profilaktik emlashdan oʻtish rad etilgan taqdirda (sogʻligʻining holatiga koʻra qarshi koʻrsatma mavjud boʻlmaganda), Sanepidqoʻm xulosasiga koʻra ish beruvchi tomonidan ishga qoʻymaslik.Sogʻliqni saqlash vazirligi2026-yil iyun